บาทอ่อน!เปิด 33.14 บาทต่อดอลลาร์
เงินบาทเปิดตลาด 33.14 บาทต่อดอลลาร์ อ่อนค่าตลาดจับตา Flow-สถานการณ์โควิด-ตัวเลขเศรษฐกิจสหรัฐ
24 พ.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.14 บาท/ดอลลาร์ จากเย็นวานนี้ที่ปิดตลาดที่ระดับ 33.04 บาท/ดอลลาร์เช้านี้เงินบาทอ่อนค่าจากเย็นวาน เนื่องจากดอลลาร์สหรัฐแข็งค่าขึ้นหลังจากอัตราผลตอบแทนพันธบัตรรัฐบาลสหรัฐปรับตัวสูงขึ้น รวมทั้งราคาทองคำในตลาดโลกปรับตัวลดลง ส่งผลให้อาจจะมี flow นำเข้าทองคำจากทางฝั่งผู้ค้าทองในประเทศ"ช่วงนี้ต้องติดตามราคาทองคำ น้ำมัน รวมทั้งเงินทุนเคลื่อนย้าย ตอนนี้เงินที่เข้ามาทางฝั่งบอนด์ก็แผ่วๆ ลง ขณะเดียวกันต้องดูสถานการณ์โควิดที่ระบาดทางฝั่งยุโรปด้วย เพราะน่าจะมีผลต่อการท่องเที่ยวของไทยช่วงไฮซีซั่นอยู่บ้าง" นักบริหารเงินระบุนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.00 - 33.20 บาท/ดอลลาร์ ปัจจัยที่ต้องติดตามในคืนนี้ ส่วนใหญ่เป็นการรายงานตัวเลขเศรษฐกิจของสหรัฐ เช่น GDP ไตรมาส 3/62 (ประมาณการครั้งที่ 2) ยอดการขายบ้านใหม่เดือนต.ค., รวมทั้งรายงานการประชุมธนาคารกลางสหรัฐ (เฟด) วันที่ 2-3 พ.ย.